Godkendelse af forslag til kommunal vandhandleplan 2010-2015 
Sagsfremstilling 
33.                 Godkendelse af forslag til kommunal vandhandleplan 2010-2015 - Åbent 
  
  
SAGENS INDHOLD 
Favrskov Kommunes Vandhandleplan skal revideres. Byrådet skal derfor godkende forslaget til den kommunale 
vandhandleplan 2010-2015 og udsende planen i offentlig høring. 
  
Den kommunale vandhandleplan er udarbejdet på baggrund af statens vandplaner 2010-2015. Vandhandleplanen 
beskriver, hvordan Favrskov Kommune skal gennemføre indsatserne i de statslige vandplaner. 
  
Byrådet har tidligere i november 2012 godkendt Favrskov Kommunes Vandhandleplan for 2010-2015. Se link. 
  
Natur- og Miljøklagenævnet underkendte dog i december 2012 statens første udgave af vandplanerne på grund af 
procedurefejl i høringsperioden. Staten har efterfølgende lavet ændringer i rammerne og indsatserne i de nye 
udgaver af vandplanerne, der blev vedtaget 30. oktober 2014. De nye vandplaner er igen blevet påklaget, og er nu til 
behandling i Natur- og Miljøklagenævnet. Klagerne har ikke opsættende virkning, hvorfor kommunerne har pligt til på 
ny at udarbejde tilhørende vandhandleplaner. 
  
Lovgrundlaget foreskriver, at efter Byrådets godkendelse af forslaget til en ny vandhandleplan skal planen sendes i 
otte ugers offentlig høring senest 30. april 2015. Efter høringen skal planen vedtages endeligt af Byrådet senest 30. 
oktober 2015. 
  
Realiseringen af indsatserne i vandplanerne er allerede påbegyndt på landsplan. I [adresse] er stort set 
alle vandløbsprojekter og vådområder i planen igangsat. Enkelte projekter er også afsluttet. Dette har været muligt 
via statslige bekendtgørelser, hvor lovgrundlaget blev fastlagt, og hvor kommunerne har kunnet ansøge om midler til 
projekterne. 
  
VURDERING 
Rammerne for vandhandleplanen er givet af statens vandplaner. 
  
Teknik og Kulturs revidering af Favrskov Kommunes vandhandleplan er udelukkende af rammebestemt, faktuel eller 
 
Teknik- og 
Miljøudvalget 
16. april 2015 
Sagsnr. 710-2011-
109805 
Dok.nr. 710-2015-
57144 
Sagsbehandler 
DPKLKR 
  
Tidl. politisk behandling 
BY, 27.11.12, pkt. 185 
Forventet sagsgang 
TM-U, ØK, BY, høring, TM-U, ØK, BY 
Lovgrundlag 
Miljømålsloven, Bekendtgørelse om 
kommunalbestyrelsens vandhandleplaner 
redaktionel karakter. Der er i bilag vedlagt et udførligt notat med oversigt over de rettelser, som Teknik og Kultur har 
foretaget i vandhandleplanen.  
  
Der er ikke udpeget nye indsatser i [adresse]. Der er derfor udelukkende tale om reduktioner i den 
tidligere indsats. De væsentligste ændringer i forslag til vandhandleplanen er: 
  
· Virkemidlet ”ændret vedligeholdelse” i vandløbene udgår. 
· En reduktion i indsatsen ”vandløbsrestaurering” fra ca. 14 km til 6,1 km vandløb. 
· En reduktion i indsatsen ”genåbning af rørlagte vandløb” fra ca. 5,1 km til 3,5 km vandløb. 
· En reduktion i oplande (landområder) fra syv til fire, hvor der skal ske forbedret rensning af spildevand fra private 
ejendomme i det åbne land. 
· En reduktion i renovering af ”regnbetingede udløb fra fælles kloak” fra seks til tre udløb. 
· Fjernelse af indsats ved det private renseanlæg ved [adresse], der var fejlregistreret. 
· Kommuneplan 13 har afløst Kommuneplan 09, hvilket har medført en del faktuel sletning af tekst. 
· Projektet med reduktion af tilførsel af fosfor til [adresse] ved etablering af et vådområde er opgivet, da projektet 
ikke kan gennemføres grundet risiko for fosfor-frigivelse fra jorden. 
· Prioriteringen af vandløbsprojekterne er ændret og er nu tilpasset fremdriften i [adresse] aktuelle 
realisering af projekterne (vandhandleplanens bilag 2). 
  
ØKONOMI 
Rettelserne har ingen negative økonomiske konsekvenser for Favrskov Kommune. Reduktionen i indsatser gør det 
nemmere for Favrskov Kommune at opfylde indsatskravet fra staten. 
  
INDDRAGELSE 
Der er afholdt borgermøde 21. august 2012 i forbindelse med den første udgave af vandhandleplanen. Det Grønne 
Råd samt Koordinationsforum for Grundvand er desuden blevet orienteret om den første udgave i foråret 2012. Der 
er ikke foretaget inddragelse i forbindelse med revideringen, da ændringerne er endeligt fastlagte fra statens side 
og i øvrigt ikke udpeger nye indsatser. 
  
INDSTILLING 
Direktøren for Teknik og Kultur indstiller til Byrådet: 
  
1.   At forslaget til Favrskov Kommunes Vandhandleplan 2010-2015 godkendes og sendes i otte ugers offentlig 
høring. 
  
BESLUTNING 
  
Bilag 
  
  
  
  
Teknik- og Miljøudvalget, 16. april 2015: 
Fraværende: Ingen 
  
Indstilles godkendt. 
Vandhandleplan 2010-2015 - forslag 
710-2015-92960 
Notat om ændringer i ny kommunal 
vandhandleplan 
710-2015-56174 
